ศุลกากรเข้มฟันเลี่ยงภาษี
กฎหมายศุลกากร ใหม่เข้ม เลี่ยงภาษีถูกประเมินได้ ถึง 10 ปี รวมทั้งยึดอายัดสินค้าได้ ไม่ต้องรอคำสั่งศาล
13 มิ.ย. 2560

กฎหมายศุลกากร ใหม่เข้ม เลี่ยงภาษีถูกประเมินได้ ถึง 10 ปี รวมทั้งยึดอายัดสินค้าได้ ไม่ต้องรอคำสั่งศาลนายวิสุทธิ์ ศรีสุพรรณ รมช.คลัง เปิดเผยว่า พ.ร.บ.ศุลกากร 2560 ได้ประกาศลงราชกิจจานุเบกษา เมื่อวันที่ 17 พ.ค. 2560 ที่ผ่านมา ซึ่งกฎหมายจะมีผลบังคับจริงหลังจากลงประกาศ 180 วัน หรือมีผลบังคับใช้ตามกฎหมายใหม่ในเดือน พ.ย. 2560 นี้ ซึ่งจะส่งผลให้การเก็บภาษีของกรมศุลกากรมีประสิทธิภาพมากขึ้น รวมทั้งอำนวยความสะดวกให้กับผู้ประกอบการและสนับสนุนการค้าของไทยสำหรับสาระสำคัญของ พ.ร.บ. ศุลกากรใหม่ ผู้นำเข้าและส่งออกสินค้ามีหน้าที่ต้องสำแดงราคาและเสียภาษีอากรให้ครบถ้วนถูกต้อง หากเจ้าหน้าที่เห็นว่าไม่ยอมเสียภาษีหรือเสียไม่ครบถ้วน เจ้าหน้าที่มีอำนาจประเมินภาษีภายใน 3 ปี หลังจากที่ยื่นใบขน และหากมีเหตุจำเป็นประเมินไม่ทันยังให้ขยายเวลาการประเมินภาษีได้อีก 2 ปี รวมเป็น 5 ปีนอกจากนี้ ในกรณีที่พบหลักฐานว่า มีเจตนาฉ้อโกงไม่ยอมเสียภาษี ให้เจ้าหน้าที่มีอำนาจประเมินภาษีได้อีก 5 ปี หลังจากที่พ้นกำหนด 5 ปีแรกข้างต้น ทำให้เจ้าหน้าที่มีอำนาจประเมินภาษีผู้ฉ้อโกงภาษีเป็นเวลานานถึง 10 ปีทั้งนี้ หลังจากเจ้าหน้าที่ประเมินภาษีแล้วให้ส่งกับผู้ประกอบการที่มีหน้าที่เสียภาษีรับทราบและต้องชำระภายใน 30 วัน หากไม่ชำระให้เสียเงินเพิ่ม 1% ต่อเดือน และเสียค่าปรับ 20% ของภาษีที่ค้างชำระ ขณะเดียวกันอธิบดีกรมศุลกากรยังมีอำนาจยึดอายัดสินค้าของผู้ประกอบการที่อยู่ในอารักขาของกรมศุลกากร หากครบ 30 วัน ไม่ยอมชำระภาษีให้ครบ กรมศุลกากรสามารถขายทอดตลาดสินค้าเพื่อนำเงินมาชำระภาษีได้ หากยังไม่พอชำระค่าภาษี อธิบดีกรมศุลกากรยังมีอำนาจยึดอายัดสินทรัพย์ของผู้เสียภาษีไม่ครบได้ทั่วราชอาณาจักรโดยไม่ต้องขอคำสั่ง จากศาล เพื่อขายทอดตลาดและชำระค่าภาษีให้ครบจำนวนสำหรับการอุทธรณ์ภาษีได้กำหนดให้รวดเร็วมากขึ้น เพื่ออำนวยความสะดวกกับผู้ประกอบการนำเข้าส่งออก โดยคณะกรรมการอุทธรณ์จะต้องพิจารณาให้เสร็จภาย 180 วัน และขยายเวลาได้อีกไม่เกิน 90 วัน จากกฎหมายเดิมที่ไม่มีการกำหนดเวลา